钦定古今图书集成/理学汇编/学行典/第197卷 > 郭僩〈子子立〉
## 钦定古今图书集成/理学汇编/学行典/第197卷 > 郭僩〈子子立〉

按《武城县志》：郭僩，正德七年，流贼劫掠郡邑，僩之季
父奇早卒，遗季母刘氏守节，誓不改嫁，为贼所掳，将
执之去，刘呼天而哭，骂贼不已。贼将刃之，僩趋救曰：
“此节妇也，素性不屈，乞宥之，以全贞节。”贼怒，欲并杀
之。僩子子立见父，急泣持贼刃曰：“愿杀我，毋杀我父。”
由是三人皆死于贼。